钦定古今图书集成/明伦汇编/氏族典/第355卷 > 《郑樵通志》 > 优旃
## 钦定古今图书集成/明伦汇编/氏族典/第355卷 > 《郑樵通志》 > 优旃

按《史记优旃传》：优旃者，秦倡朱儒也，善为笑言，然合
于大道。秦始皇时，置酒而天雨，陛楯者皆沾寒。优旃
见而哀之，谓之曰：“‘汝欲休乎’？陛楯者皆曰：‘幸甚’。优旃
曰：‘我即呼汝，汝疾’。应曰：‘诺’。居有顷，殿上上寿，呼万岁。
优旃临槛大呼曰：‘陛楯郎，郎曰：‘诺’。优旃曰：‘汝虽长，何
益，幸雨立。我虽短也，幸休居’’。”于是始皇使陛楯者得
半相代。二世立，欲漆其城。优旃曰：“善。主上虽无言，臣
固将请之。漆城虽于百姓愁费，然佳哉！漆城荡荡，寇
来不敢上。即欲就之，易为漆耳，顾难为荫室。”于是二
世笑之，以其故止。居无何，二世杀死。优旃归汉，数年
而卒。

郑樵《通志》。